钦定古今图书集成/理学汇编/学行典/第023卷 > 皇极经世心易发微四 > 《物之隐微》
## 钦定古今图书集成/理学汇编/学行典/第023卷 > 皇极经世心易发微四 > 《物之隐微》

起数亦依前例，须看十数属何卦，《干》为圆转周旋之
物，《坤》为镇静柔软之物，依此而推，又看生克何如，千
生十是父母之物，百生十是兄弟之物，零生十是子
孙之物也。昔有人盛一盒，内藏鲤鱼三尾，密令康节
推之，得一千九百九十五数断，日内有金器，体圆而
盛水，水中有鳞如龙，二雌一雄居焉。其人笑曰：“鱼非
龙也。”开而视之，乃金盒盛鱼，僵死如龙蟠其中，遂大
笑之。复问曰：“何以知之？”答曰：“九是干数，干之体圆属
金，故知其为金盒也。金能生水，重九为龙，故曰‘水中
有鳞如龙也’。”

演去，演到本物之数，便住康节演物之数。其法从七
起，至干则住。陈广谓康节曰：“吾有米二囤，忘其数，子
为我释之。”康节以食著十馀转起之，谓元理曰：“东囤
七百四十九石二升七合。又十馀转曰：西囤六百七
十九石八斗。”后量东囤，不差一合，西囤六百七十九
石七斗七升。内有大鼠一只，大如升也。